Ortodoksikylän kaivaus 2004
Luonti: 1.1.1900, Viimeisin muutos: 4.12.2006
Turun yliopiston arkeologian oppiaine jatkoi Papinniemen ortodoksisen autiokylän tutkimuksia kesällä 2004 vajaan kahden viikon ajan. Tutkimuskohteena oli Olavi Ahokkaan vuonna 1993 löytämän raha-aarteen (KM 93092) löytöpaikka. Kaivauksen tavoitteena oli saada talteen aarteeseen kuuluvat ja edelleen löytöpaikalla mahdollisesti olevat rahat sekä selvittää aarteen tarkempi kätkemistapa. Lisäksi toivottiin lisätietoa viereisen kalmiston laajuudesta.
Aarteen löytöpaikalle avattiin pieni tasokaivausalue. Kaivaushavaintojen perusteella raha-aarre on kätketty Papinniemen autiokylän kalmiston alueelle, itä-länsissuuntaisen ruumishaudan täytemaahan. Kaivauslöytöinä talletettiin mm. muutamia aarteeseen kuuluvia rahoja. Aarretta voidaan pitää nyt kokonaisuudessaan talteen saatuna. Todetuista luista ja arkunjäänteistä päätellen kaivausalueelle osui ainakin yksi ruumishauta, mahdollisesti useampia. Kalmisto jatkuu paikalta edelleen lounaaseen, joten se osoittautui aiemmin oletettua laajemmaksi.
Luonti: 1.1.1900 Viimeisin muutos: 22.2.2006
Kenttätyöajankohta: 19.-29.7.2004
Rahoittaja/tilaaja: Turun yliopiston arkeologian oppiaine ja Suomen ortodoksinen kirkollishallitus
Luvan dnro: 18/302/2004
Kaivausjohtaja: FL Ville Laakso
Raportti: Arkeologiset tutkimukset Uukuniemen Papinniemellä kesällä 2004